मैच के लिए उड़ीसा विधानसभा स्थगित  
विश्वकप फाइनल को देखने के लिए उड़ीसा के विधायकों ने आधे दिन का अवकाश लेने का फैसला किया और इसके चलते कार्यवाही स्थगित कर दी गई।
भारत और श्रीलंका के बीच होने वाले विश्वकप फाइनल मैच को देखने के लिए उड़ीसा के विधायकों ने शनिवार को सर्वसम्मति से आधे दिन का अवकाश लेने का फैसला किया और इसके चलते विधानसभा की कार्यवाही स्थगित कर दी गई।  सत्ताधारी बीजद के मुख्य सचेतक रबी नारायण पाणि ने इस बारे में स्थगन प्रस्ताव पेश किया, जिसका विपक्षी पार्टी के नेता भूपेंद्र सिंह समेत सभी लोगों ने समर्थन किया।  विधानसभा अध्यक्ष प्रदीप कुमार ने कहा, ज्यादातर सदस्य विधानसभा की कार्यवाही स्थगित कराना चाहते थे, ताकि सभी फाइनल मैच देख सकें, इसलिए सदन की कार्यवाही सोमवार तक के लिए स्थगित कर दी गई।